Yə mə nə dzǎm tag ai awú ḿbə̂ mod, Ǹtondôbə énye a kɔ́bɔ, a lodo anə́ māyén anə́ ā lúm ábē díé mvús, ǎ nganyiŋ ? 24Hədá hḿ ngə́ sósōō mod a dzoge sósōō á sí ǎ ngabɔ́ abé, ǎ ngavú ḿbə̂ mod á ḿbɔán bə́bə̂ bə́ mám, yə a yi bɔ̌ bə́bə̂ bə̌ mam bə́tē á nyiŋí fə ngǎ ? Bâyǐ kīg fə bǎd tsog é mam mə́ sósōō mə́sə a ngátâm yǎ bɔ, hədá ású bívūs[2] bísə̄ yā ā dúgan bɔ́ ai ású míńsə́m yā ā sə́m, a yi wú. 25Ńdɔ̄ mínā myǎdzó nâ: “M̀bɔán mam Ńtondôbə ó sə́ kig sósōō !” Vógólân hḿ, ǎ ndá Īsraɛ̂l: yə m̀bɔán mam wámā ńgɔ̄ ó sə́ kig sósōō ? Mim̀bɔán mí mam myáán é myā mí sə́ kig sósōō.